Átilla, Lehel, Árpád
Átilla, Lehel, Árpád,
Hol van dicső nagyatyád?
Nem hallik a magyar név,
Megholt az öreg Árgyél.

Gyászba borult Dáczia,
Mert nincsen Hunyadia,
Rideg nemzet lakik ott,
Hol hajdan székely lakott.

Kalpag helyett egy piczi
Posztóból készült miczi
Födi fejét mindennek,
A német oka ennek.

Vas pánczél és párduczbőr,
Volt czimere, medveszőr;
Buzogány volt kezében,
Hív lélek ép testében.

De mind ezek elmultak,
Hogy a hősök elhaltak;
Kurta szép dolmány helyett
Frak lett módi viselet.
Népköltészet